钦定古今图书集成/明伦汇编/官常典/第634卷 > 韦孝宽
## 钦定古今图书集成/明伦汇编/官常典/第634卷 > 韦孝宽

按《周书》本传，孝宽，杜陵人。废帝二年，为雍州刺史。先
是，路侧一里置一土，候经雨颓毁，每须修之。自孝宽
临州，乃勒部内当候处植槐树代之。既免修复，行旅
又得庇荫。周文后见，怪问知之，曰：“岂得一州独尔，当
令天下同之。”于是令诸州夹道，一里种一树，十里种
三树，百里种五树焉。